CELEX: 62011CN0571
Language: lt
Date: 2011-11-14 00:00:00
Title: Byla C-571/11: 2011 m. lapkričio 14 d. Tribunal Comercial Cluj (Rumunija) pateiktas prašymas priimti prejudicinį sprendimą byloje SC Volksbank România SA prieš Andreia Câmpan ir Ioan Dan Câmpan

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/35
            
         
      2011 m. lapkričio 14 d.Tribunal Comercial Cluj (Rumunija) pateiktas prašymas priimti prejudicinį sprendimą byloje SC Volksbank România SA prieš Andreia Câmpan ir Ioan Dan Câmpan
      
      (Byla C-571/11)
      (2012/C 25/68)
      Proceso kalba: rumunų
      
         Prašymą priimti prejudicinį sprendimą pateikęs teismas
      
      
         Tribunal Comercial Cluj
      
      
         Šalys pagrindinėje byloje
      
      
         Apeliantas: SC Volksbank România SA
      
      
         Atsakovai: Andreia Câmpan ir Ioan Dan Câmpan
      
         Prejudicinis klausimas
      
      Atsižvelgiant į tai, kad pagal Direktyvos 93/13/EEB (1) 4 straipsnio 2 dalį sąlygų nesąžiningumo vertinimas negali būti susijęs nei su pagrindinio sutarties dalyko apibrėžimu, nei su kainos ir atlygio adekvatumu mainais suteiktoms paslaugoms ar prekėms, jei šios sąlygos pateikiamos aiškia, suprantama kalba,
      ir
      kadangi pagal Direktyvos 2008/48/EB (2) 2 straipsnio 1 [2] dalies a punktą jos 3 straipsnio g punkte pateikta bendros kredito kainos vartotojui, apimančios visus komisinius, kuriuos reikalaujama, kad vartotojas sumokėtų pagal vartojimo kredito sutartį, apibrėžtis netaikoma siekiant nustatyti hipoteka užtikrintos kredito sutarties dalyką,
      prašoma atsakyti,
      ar Direktyvos 93/13/EEB 4 straipsnio 2 dalyje įtvirtintos „dalyko“ ir (arba) „kainos“ sąvokos gali būti aiškinamos taip, kad hipoteka užtikrintos kredito sutarties „dalykas“ ir (arba) „kaina“ apima komisinius (šalių pavadintus „rizikos komisiniais“, kurie apskaičiuojami pagal formulę: 0,22 % nuo likusios kredito dalies, mokamo kartą per mėnesį nustatytą mokėjimo dieną visą kredito sutarties galiojimo laikotarpį)?
      
         (1)  1993 m. balandžio 5 d. Tarybos direktyva 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288)
      
         (2)  2008 m. balandžio 23 d. Europos Parlamento ir Tarybos direktyva 2008/48/EB dėl vartojimo kredito sutarčių ir panaikinanti Tarybos direktyvą 87/102/EEB (OL L 133, p. 66)